
ЗАПОВЕД
№ РД-16-1344/05.08.2019 г.
На основание 10, ал. 1 и чл. 11, ал. 2 от Наредба № 1 от 2003 г. на министъра на икономиката за реда за създаване и начините за нанасяне на номер за идентифициране на пътните превозни средства, произвеждани в Република България (обн., ДВ, бр. 101 от 2003 г.) 

НАРЕЖДАМ:

1. Упълномощавам следните служители на Министерството на икономиката, да издават втория и третия знак на Световния код за идентифициране на производителя (WMI-World Manufacturing Identifier) и дванадесетия, тринадесетия и четиринадесетия знак от номера за идентифициране на пътни превозни средства (VIN – Vehicle Identification Number) на производители на пътни превозни средства (ППС): 


 Недялка Сергиева- главен експерт в отдел „Регистриране, лицензиране и контрол на прекурсори, оптични носители и търговски сделки", дирекция „Регистриране, лицензиране и контрол";
Райна Христова- старши експерт в отдел „Регистриране, лицензиране и контрол на прекурсори, оптични носители и търговски сделки", дирекция „Регистриране, лицензиране и контрол".
2. Лицата, желаещи да им бъде издаден WMI, подават заявление, съгласно Приложение № 1 към чл. 10, ал. 1 от Наредба № 1 от 2003 г. на министъра на икономиката за реда за създаване и начините за нанасяне на номер за идентифициране на пътни превозни средства, произвеждани в Република България. Заявлението се подписва от лицето, което представлява търговеца или от лице, което е изрично упълномощено да подаде заявлението, като пълномощното се заверява нотариално. В заявлението задължително се посочва ЕИК. 

3. Заявлението се подава в деловодството на Министерството на икономиката, или се изпраща по пощата. Служителят от деловодството, приемащ заявлението, поставя входящ номер и дата на постъпване на заявлението. 

4. Заявлението, което е регистрирано в деловодството на Министерството на икономиката, се вписва в Дневник "Заявления за издаване на WMI и дванадесети, тринадесети и четиринадесети знак на VIN", който се води от дирекция "Регистриране, лицензиране и контрол". 

5. Дирекция "Регистриране, лицензиране и контрол" разглежда постъпилите заявления за издаване на WMI и в срок от 3 работни дни определя знаците от VIN, които са от нейната компетентност. Така определените знаци се изпращат на Обществото на автомобилните инженери (Society of Automotive Engineers – SAE), придружено с информация за наименованието и адреса на производителя и категориите ППС, за които се отнася. 

6. В срок от три работни дни след получаване на потвърждението за регистрация от SAE, дирекция "Регистриране, лицензиране и контрол" изпраща копие от потвърждението на производителя. 

7. Заявлението, заедно с копия на придружаващите го документи се съхранява в дирекция "Регистриране, лицензиране и контрол". 

8. Отменям Заповед № РД-16-725/25.05.2017 г. на министъра на икономиката. 
9. Настоящата Заповед да се доведе до знанието на лицата по т.1 и до директора на дирекция „Административно обслужване” за сведение и изпълнение.

10. Контрола по изпълнението на настоящата Заповед възлагам на г-н Лъчезар Борисов, заместник- министър на икономиката.

ЕМИЛ КАРАНИКОЛОВ
Министър на икономиката
гр. София 1052, ул. "Славянска" №8

Тел: +3592 940 7001

Факс: (+3592) 987 21 90, (+3592) 981 99 70
e-mail: e-docs@mee.government.bg

